CELEX: 32005R1449
Language: sk
Date: 2005-09-05 00:00:00
Title: Nariadenie Komisie (ES) č. 1449/2005 z 5. septembra 2005, ktorým sa ustanovuje zákaz výlovu rýb druhu cisársky ostriež v zónach III, IV, V, VI, VII, VIII, IX, X, XII Medzinárodnej rady pre výskum morí (ICES) (vody Spoločenstva a medzinárodné vody) plavidlami plaviacimi sa pod vlajkou Francúzska

7.9.2005   
            
            
               SK
            
            
               Úradný vestník Európskej únie
            
            
               L 230/5
            
         
      NARIADENIE KOMISIE (ES) č. 1449/2005
   z 5. septembra 2005,
   ktorým sa ustanovuje zákaz výlovu rýb druhu cisársky ostriež v zónach III, IV, V, VI, VII, VIII, IX, X, XII Medzinárodnej rady pre výskum morí (ICES) (vody Spoločenstva a medzinárodné vody) plavidlami plaviacimi sa pod vlajkou Francúzska
   KOMISIA EURÓPSKYCH SPOLOČENSTIEV,
   so zreteľom na Zmluvu o založení Európskeho spoločenstva,
   so zreteľom na nariadenie Rady (ES) č. 2371/2002 z 20. decembra 2002 o ochrane a trvalo udržateľnom využívaní zdrojov rybného hospodárstva v rámci spoločnej politiky v oblasti rybolovu (1), najmä na jeho článok 26 ods. 4,
   so zreteľom na nariadenie Rady (EHS) č. 2847/93 z 12. októbra 1993, ktorým sa zriaďuje kontrolný systém spoločnej politiky rybného hospodárstva (2), najmä na jeho článok 21 ods. 3,
   keďže:
   
               (1)
            
            
               V nariadení Rady (ES) č. 27/2005 z 22. decembra 2004, ktorým sa na rok 2005 stanovujú príležitosti na rybolov a príslušné podmienky pre určité násadové ryby a skupiny násadových rýb, uplatniteľné vo vodách Spoločenstva a pre plavidlá Spoločenstva vo vodách, v ktorých sa vyžaduje obmedzovanie úlovkov (3), sa stanovujú kvóty na rok 2005.
            
         
               (2)
            
            
               Podľa informácií, ktoré dostala Komisia, výlovy zásob uvedených v prílohe k tomuto nariadeniu plavidlami plaviacimi sa pod vlajkou členského štátu alebo plavidlami zaregistrovanými v členskom štáte uvedenom v danej prílohe, vyčerpali kvótu stanovenú na rok 2005.
            
         
               (3)
            
            
               Je preto nevyhnutné zakázať výlov týchto zásob, ako aj ich ponechanie na palube, prekládku a vykládku,
            
         PRIJALA TOTO NARIADENIE:
   Článok 1
   Vyčerpanie kvóty
   Kvóta na rybolov pridelená členskému štátu uvedenému v prílohe k tomuto nariadeniu pre zásoby uvedené v tejto prílohe na rok 2005 sa považuje za vyčerpanú od dátumu uvedeného v tejto prílohe.
   Článok 2
   Zákazy
   Výlov zásob uvedených v prílohe k tomuto nariadeniu plavidlami plaviacimi sa pod vlajkou členského štátu alebo plavidlami zaregistrovanými v členskom štáte uvedenom v danej prílohe sa zakazuje dátumom uvedeným v danej prílohe. Zakazuje sa ponechať na palube, prekladať alebo vykladať takéto zásoby vylovené týmito plavidlami po uvedenom dátume.
   Článok 3
   Nadobudnutie účinnosti
   Toto nariadenie nadobúda účinnosť dňom nasledujúcim po jeho uverejnení v Úradnom vestníku Európskej únie.
   
      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 5. septembra 2005
      
         
            Za Komisiu
         
         Jörgen HOLMQUIST
         
         
            generálny riaditeľ pre rybné hospodárstvo a morské záležitosti
         
      
   
   
      (1)  Ú. v. ES L 358, 31.12.2002, s. 59.
   
      (2)  Ú. v. ES L 261, 20.10.1993, s. 1. Nariadenie naposledy zmenené a doplnené nariadením (ES) č. 768/2005 (Ú. v. EÚ L 128, 21.5.2005, s. 1).
   
      (3)  Ú. v. EÚ L 12, 14.1.2005, s. 1. Nariadenie naposledy zmenené a doplnené nariadením (ES) č. 1300/2005 (Ú. v. EÚ L 207, 10.8.2005, s. 1).
   
      PRÍLOHA
      
                  Členský štát
               
               
                  Francúzsko
               
            
                  Zásoby
               
               
                  ALF/3X12-
               
            
                  Druhy
               
               
                  Cisársky ostriež (Beryx spp.)
               
            
                  Zóna
               
               
                  III, IV, V, VI, VII, VIII, IX, X, XII (vody Spoločenstva a medzinárodné vody)
               
            
                  Dátum
               
               
                  8. august 2005